Half a year in Zambia
Jepp man glabs fost nit!!!!
Mitn heintigen tog weans 6 Monat.
Oba es oanzige woron i des merk dass schun a holbes Joahr her isch dasse de Heimat verlossen hun sein meine Zottn .... de wochsen fröhlich vör sich hin.
De Zeit isch schnell vergongen und gfahlt hot ma eigentlich nix daweil.
Wos i hetz noch Afrika ungeh woase a schun mehr oder weniger, also hot sich des gonze schun rentiert.
Andi isch zurzeit im Kronkenhaus, weil er 2 Wochen noch da zweiten Malaria hetz de dritte ausgfossn hot und um einer kronischen Erkronkung vorzubeugen hommsen hetz 2 Toge a Spritzenkur verpasst. Isch oba nit so schlimm wies klingt.
Didi und i lafen zurzeit nur zwischen da neuen Digitalen Druckpresse und Layout hin und her weil a größe Messe (TradeFair) unsteht und mir mittlerweile für olls verontworlich sein. Pc-Probleme, Jobs de schun fertig sein sollten und da Kunde im Büro schun wortet, Pc-Probleme, Organisatorisches in da Stodt und Umgebung wos a Auto braucht, Pc-Probleme, usw. .....
Oba i will mie nit beschwern. Man kimmb sich wichtig vör und de wochen vergehn oane noch da ondern.
Wer me besuchen will isch natürlich immer no herzlich eingeloden oba wenn würd i empfehlen mit Rucksock und Zelt. Hotelurlaub wär erstens zu teuer und isch sicher uninteressant .... Backpacking und traveling by bus (event. mit Jepp) wär mei vörschlog.
Oba do gibs vielleicht in nächster zeit eh a bruggaerlebnisreißeongebot.
Folls wirklich wer kemmen sollte bitte Speck und Milka mitnehmen, beides Mongelprodukte.